ΓΡΑΠΤΗ ΕΡΩΤΗΣΗ P-2144/99

υποβολή: Hiltrud Breyer (Verts/ALE) προς την Επιτροπή

(18 Νοεμβρίου 1999)

Θέμα: Έλλειψη ελέγχων κατά τις μεταφορές αλόγων προς σφαγή

Τον τελευταίο καιρό μεταδόθηκαν από την τηλεόραση πολυάριθμα συγκλονιστικά ντοκιμαντέρ σχετικά με τις ταλαιπωρίες των αλόγων προς σφαγή κατά τη μεταφορά τους από τις χώρες της Ανατολικής Ευρώπης στην Ιταλία. Η ταλαιπωρία αυτή θα μπορούσε τουλάχιστον να περιορισθεί με τη διενέργεια κατάλληλων ελέγχων στους μεθοριακούς σταθμούς της Γερμανίας και της Ιταλίας. Στις πλείστες των περιπτώσεων τα φορτηγά οχήματα που μεταφέρουν τα ζώα βρίσκονται καθ' οδόν πάνω από 24 ώρες. Επιπλέον δεν τηρούνται σε ορισμένα κράτη μέλη οι ισχύουσες οδηγίες σχετικά με τη μεταφορά ζώων.

1. Συμφωνεί η Επιτροπή ότι πρέπει να μεριμνήσει ώστε οι αρχές ελέγχου να επιτρέπουν την περαιτέρω μεταφορά μόνο εκείνων των αλόγων τα οποία εκφορτώνονται, τα ζονται, ποτίζονται και αναπαύονται επί ένα εικοσιτετράωρο;

2. Συμφωνεί η Επιτροπή επίσης με την άποψη ότι είναι εντελώς απαράδεκτη η αμεριμνησία και η αμέλεια των Ιταλών μεθοριακώνπαλλήλων στην Gorizia;

3. Πότε θα αναλάβει η Επιτροπή τις ευθύνες της όσον αφορά τον έλεγχο της εφαρμογής των ήδη ισχυουσών οδηγιών και θα αυξήσει τον αριθμό των επιθεωρητών τροφίμων της κτηνιατρικήςπηρεσίας σε 12 (από 1 που είναι σήμερα), όπως είχε ζητηθεί τον Ιούνιο του 1995 από το Συμβούλιο των Υπουργών Γεωργίας;

Κοινή απάντηση του κ. Byrne εξ ονόματος της Επιτροπής στις γραπτές ερωτήσεις E-1991/99 και P-2144/99

(22 Δεκεμβρίου 1999)

Η Ευρωπαϊκή Επιτροπή γνωρίζει τα προβλήματα που σχετίζονται με την ορθή μεταχείριση των ζώων που αναφέρονται στην εκπομπή της γερμανικής τηλεόρασης. Εκθέσεις από την Κτηνιατρική Επιθεώρηση της Γερμανίας και διαμαρτυρίες από διάφορες οργανώσειςπέρ της ορθής μεταχείρισης των ζώων δείχνουν επίσης ότι εξακολουθούν ναπάρχουν προβλήματα στον τομέα αυτό.

Ωστόσο, κατά την άφιξη ζώων στα σύνορα της Κοινότητας σε κατάσταση στην οποία είναι σαφώς αδύνατη η περαιτέρω μεταφορά τους, το εν λόγω κράτος μέλος είναι εκείνο πουποχρεούται να λάβει τα αναγκαία μέτρα για την προστασία της σωστής διαβίωσης των εκάστοτε ζώων παρέχοντάς τους την κατάλληλη φροντίδα και προσοχή με επαρκή περίοδο ανάπαυσης.

Σχετικά με τις δραστηριότητες της Επιτροπής, πολλές αποστολές κτηνιατρικής επιθεώρησης έχουν πραγματοποιηθεί στην Gorizia και στο Prosecco όπου τα άλογα εισέρχονται κανονικά στην επικράτεια της Κοινότητας. Ύστερα από τις αποστολέςποβλήθηκαν λεπτομερείς συστάσεις στις ιταλικές αρχές και σημειώθηκαν ορισμένες βελτιώσεις. Δυστυχώς πρόσφατες διαμαρτυρίες καθώς και οι εικόνες που αναμεταδόθηκαν από την γερμανική τηλεόραση δείχνουν ότι οι βελτιώσεις αυτές δεν ήταν μόνιμες.

Η Ευρωπαϊκή Επιτροπή εξακολουθεί να προσλαμβάνει προσωπικό επιθεώρησης και πολλά νέα μέλη του προσωπικού έχουν ειδικές αρμοδιότητες για την παρακολούθηση της εφαρμογής της νομοθεσίας περί ορθής μεταχείρισης των ζώων που εφαρμόζεται στα κράτη μέλη. Η Ευρωπαϊκή Επιτροπή γνωρίζει την αυξανόμενη σημασία που αποδίδεται στην ορθή μεταχείριση των ζώων από τους καταναλωτές και θα συνεχίσει να εξασφαλίζει ότι, μεταξύ των άλλων αρμοδιοτήτων της, θα δώσει τη δέουσα σημασία στην ορθή μεταχείριση των ζώων.

Η Επιτροπή εξετάζει το ζήτημα και δεν θα διστάσει να θέσει σε εφαρμογή τη διαδικασία που προβλέπεται στο άρθρο 226 (πρώην άρθρο 169) της συνθήκης ΕΚ, εάν αυτό κριθεί αναγκαίο.

Η Επιτροπή πιστεύει ότι ο πιο κατάλληλος τρόπος για την επίτευξη ευρείας βελτίωσης στις προδιαγραφές για την ορθή μεταχείριση των ζώων είναι να καταβληθούν προσπάθειες για την επίτευξη διεθνούς συμφωνίας σχετικά με το θέμα αυτό. Για το λόγο αυτό στο γύρο διαπραγματεύσεων του Παγκόσμιου Οργανισμού Εμπορίου η Ευρωπαϊκή Επιτροπή θα προσπαθήσει να εξασφαλίσει την αντιμετώπιση του θέματος της σωστής διαβίωσης των ζώων σε πολύπλευρη βάση.